दिवचल ः सांखळी मतदारसंघांतल्या आंबेगाळ पाळी वाठारांतल्या सार्वजनिक गणेशोत्सव मंडळान अंदूंय गोंय पांवड्यार रांगोळी, घुमट आरती, फुगडी अशो सर्ती आयोजीत केल्यात. तशेंच विंगडविंगड धर्मीक आनी सांस्कृतीक कार्यावळीय आयोजीत केल्यात.
 फाल्यां, आयतारा, 4 सप्टेंबराक अखील गोंय पांवड्यार रांगोळी सर्त जातली. हे सर्तींत पयलें इनाम 3058 रुपया, दुसरें 2088 रुपया, तिसरें 1134 रुपया आनी चवथें इनाम 907 रुपया अशीं रोख इनामां आसतलीं.
 सोमारा, 5 सप्टेंबराक रातीं 9 वरांचेर अखील गोंय घुमट आरती सर्त जातली. हातूंत पयलें इनाम स हजार रुपया, दुसरें चार हजार रुपया, तिसरें तीन हजार रुपया, चवथें दोन हजार सातशें आठ रुपया आनी पांचवें इनाम एक हजार पांचशीं सदतीस रुपया अशीं रोख इनामां आसतलीं. उत्कृश्ठ गायक, कांसाळें वादक आनी शामेळ वादक हांकांय खास इनामां दितले.
 बुधवारा, 7 सप्टेंबराक सांजवेळा 4 वरांचेर अखील गोंय फुगडी सर्त जातली. हातूंत पयलें इनाम 8567 रुपया, दुसरें 6038 रुपया, तिसरें 4226 रुपया, चवथें 3099 रुपया, पांचवें 3045 रुपया, सवें 1524 रुपया, सातवें 1121 रुपया आनी आठवें इनाम 1028 रुपया अशीं रोख इनामां आसतलीं. सगल्या उत्कृश्ठ गायिकांक खास इनामां दितले अशें मंडळाचे अध्यक्ष श्याम गांवस हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 